***REPUBLIKA HRVATSKA***

***INSTITUT RUÐER BOŠKOVIĆ***

***Javni znanstveni institut Republike Hrvatske***

PRAVILNIK O IZMJENAMA I DOPUNAMA PRAVILNIKA O DODATNIM UVJETIMA ZA IZBOR NA ZNANSTVENA RADNA MJESTA

Zagreb, listopad 2020.

Na temelju članka 41. stavak 8. i članka 42. stavak 3. Zakona o znanstvenoj djelatnosti i visokom obrazovanju (“Narodne novine”, broj: 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17 i 96/18) te članka 23. stavak 2, točka 2., članka 45. i članka 49. Statuta Instituta Ruđer Bošković, Upravno vijeće Instituta Ruđer Bošković je na 16. sjednici održanoj 6. listopada 2020. godine donijelo

**PRAVILNIK O IZMJENAMA I DOPUNAMA**

**PRAVILNIKA O DODATNIM UVJETIMA ZA IZBOR NA**

**ZNANSTVENA RADNA MJESTA**

**Članak 1.**

U Pravilniku o dodatnim uvjetima za izbor na znanstvena radna mjesta od 5. srpnja 2018. godine, u članku 2., stavak 1., iza posljednje točke, dodaje se nova točka koja glasi:

**„•** *Prethodno vođenje* *projekta odobrenog nakon provedene međunarodne evaluacije* podrazumijeva da je pristupnik bio voditelj ili ključni predlagač projekta koji je uspješno završen.“

**Članak 2.**

1. Ovaj Pravilnik objavljuje se na oglasnoj ploči Instituta te stupa na snagu osmog dana od dana objave.
2. Osim što će se objaviti na oglasnoj ploči, ovaj Pravilnik učinit će se javno dostupnim objavom na internetskim stranicama Instituta Ruđer Bošković.

Broj: 010-4784/8-2018.ah

U Zagrebu, 6. listopada 2020.

Predsjednik Upravnog vijeća:

prof. dr. sc. Boris Labar, v.r.

Utvrđuje se da je Pravilnik o izmjenama i dopunama Pravilnika o dodatnim uvjetima za izbor na znanstvena radna mjesta objavljen na oglasnoj ploči dana 15. listopada 2020. godine i stupa na snagu dana 23. listopada 2020. godine.

Ravnatelj:

dr. sc. David Matthew Smith, v.r.